势薰灼，乃其父杨泰同年，慕莹钟才名，欲罗致之，使人导意往见，要津可得，莹钟遽告病归。父少时读书天成山，邑佳处也，莹钟仍筑室居焉，足迹不入城市，魏、崔败，士大夫多波累，莹钟独超然事外。子杨鸿纶，天启辛酉举人，知事不可为，侍父山中，杜门不出。邑中鉅人名宿惟戴总制耀，以隆庆戊辰登第，至崇祯戊辰年卒，寿八十有六。莹钟以万历甲辰登第，至顺治癸巳年卒，寿八十有七，俱称纯嘏云。同时族人杨钟英、杨叶瑶俱称亢宗，叶瑶着《秋雨堂集》，雅擅骚声。钟英为万历二十九年进士。